Lev Poprad

{{Equipo de hóckey sobre xeo
| nome                         = Lev Poprad
| imaxe                        = Vladimír Mihálik 2012-01-10 Amur—Lev KHL-game.jpeg
| imaxe_tamaño                 = 250px
| cor_nome                     = #FF5500
| cor_cadro_nome               = #FF5500
| cor_nome_detrás              = #000000
| ano_de_fundación             = 2010 (disolto e refundado en Praga en 2012)
| cancha                       = Poprad Ice Stadium(4.500 espectadores)<ref>Aréna Poprad, por HC LEV  (en eslovaco)</ref>
| sede                         = 20px|border Poprad,20px|border Prešov Eslovaquia
| cores                        = Laranxa, branco e negro                 
| liga                         = Kontinental Hockey League
| conferencia                  = Oeste
| división                     = Bobrov
| campionatos                  = 
| adestrador_xefe              = 
| director_xeral               = 
| propietario                  = 
| equipo_afiliado              = Tatranskí Vlci (MHL)HK Poprad (Extraliga Eslovaca)
| camisola                     = 
| sitio_web                    = 
}}
O Hockey Club Lev Poprad, máis coñecido como Lev Poprad, foi un equipo profesional de hóckey sobre xeo da cidade de Poprad (Eslovaquia) que competiu na División Bobrov da Kontinental Hockey League (KHL) durante a tempada 2011-12, para posteriormente disolverse e refundarse en Praga (República Checa) como HC Lev Praha no 2012. O Lev Poprad xogaba os seus partidos como local no Zimný štadión mesta Poprad, un pavillón con capacidade para 4 500 persoas. Na única tempada que o equipo eslovaco xogou na KHL non conseguiu a clasificación para os play-offs, finalizando na última posición da súa división e 21º clasificado ao final da liga cun total de 54 puntos noutros tantos partidos.

O eslovaco Ľuboš Bartečko foi o capitán do equipo e o máximo puntuador do equipo, mentres que o checo Tomáš Netík foi o máximo goleador e o tamén eslovaco Juraj Mikúš foi o máximo asistente. O equipo estivo dirixido polo adestrador checo Radim Rulík. O Lev Poprad estaba integrado principalmente por xogadores checos e eslovacos.

 Historia 
 Fundación e admisión na KHL 
O equipo era chamado orixinalmente Lev Hradec Králové e encontrábase na localidade de Hradec Králové, República Checa. Estivera interesado en participar na KHL na tempada 2010–11, para o que cumpriu tódalas condicións necesarias, se ben a Federación Checa de Hóckey sobre Xeo se negou a darlle permiso ao club. Debido a isto, a directiva do Lev decidiu trasladar o equipo a Eslovaquia, co cal foi aceptado na liga na tempada 2010–11. Porén, posteriormente a KHL excluíu o club para a tempada 2010–11 porque non formaba parte de ningunha federación nacional de hóckey sobre xeo.
Despois de moitos esforzos, incluída a adhesión a Federación Eslovaca de Hóckey sobre Xeo (SZĽH), o HC Lev foi admitido oficialmente na KHL en maio do 2011. Durante a tempada 2011–12, o equipo xogou na División Bobrov da KHL, mentres que o HK Poprad continuou competindo na Extraliga Eslovaca no mesmo estadio.
 Tempada 2011–12 
miniatura|esquerda|Radim Rulík foi o adestrador xefe do Lev Poprad durante a tempada 2011-12 .
Tan só dous meses despois de ser oficialmente admitido na KHL, o Lev anunciou a fichaxe dos seus cinco primeiros xogadores o 30 de xuño de 2011.HC LEV predstavuje prvých hráčov, en hclev.eu  No equipo definitivo, a meirande parte dos xogadores eran eslovacos e checos. O adestrador xefe foi Radim Rulík e o capitán do equipo Ľuboš Bartečko. Estaba previsto que o Lev comezase a liga regular o 10 de setembro de 2011 cun partido na casa fronte ao Avangard Omsk,Kontinental Hockey League Championship – Russian Ice Hockey Championship Season 2011/2012 Calendar, en khl.ru pero debido ao accidente aéreo do Lokomotiv Yaroslavl, o inicio da liga atrasouse e o Lev xogou o seu primeiro partido o 12 de setembro fronte ao Metallurg Magnitogorsk, que finalizou coa derrota do equipo eslovaco 2-4, e no que Ľuboš Bartečko anotou o primeiro gol na historia do equipo no Zimný štadión de Poprad.

Logo dun mal inicio no que o equipo eslovaco caeu no seu segundo partido na casa fronte ao Yugra Khanty-Mansiysk (1-3), e na súa visita ao SKA San Petersburgo (4-1), o Lev conseguiu o seu primeiro punto logo de perder nos shootouts na súa visita ao Atlant Moscow Oblast (4-3) o 21 de setembro logo de igualar o partido a tres goles no derradeiro terzo do encontro.

O Lev tivo que agardar ata o seu sexto partido de liga para conseguir a súa primeira vitoria, cando logo dunha nova derrota en Moscova ante o CSKA Moscova (3-2), 26 de setembro no Arena Riga da capital letoa conseguiu bater o Dinamo Riga (0-2), anotados por Rastislav Špirko e Václav Nedorost, no partido no que o equipo eslovaco pechou a súa primeira xira fora da casa, na que xogou catro partidos consecutivos como visitante. A esta primeira vitoria como visitante seguiulle a súa primeira vitoria como local no partido seguinte disputado catro días despois fronte o Dynamo Moscova (4-1).

Con todo, o equipo non conseguiu completar unha boa tempada e ao final da liga regular, o Lev non logrou clasificarse para os playoffs'', finalizando na sexta e última posición da División Bobrov e na 21º na clasificación xeral da liga, con 54 puntos en 54 partidos. Ao longo da liga regular o Lev Poprad encadeou varias rachas negativas, sendo a máis longa a de sete derrotas consecutivas entre o 3 e o 17 de xaneiro de 2012, á que lle seguiu o mellor rexistro de vitorias consecutivas cun total de catro fronte a Neftekhimik Nizhnekamsk (3-1), CSKA Moscova (3-2), Dinamo Minsk (4-3), Vityaz Chekhov (3-0). O Lev finalizou a súa primeira e última participación na KHL o 26 de febreiro de 2012 en Moscova, onde caeu na súa visita o Dynamo Moscova (5-3), pechando unha nova racha de sete derrotas consecutivas.

O máximo anotador do equipo foi Ľuboš Bartečko, con 30 puntos (16 goles e 14 asistencias).

 Novo equipo en Praga 

A finais da tempada 2011–12, un troco de propietarios provocou a especulación sobre o traslado do equipo a Praga, República Checa. En marzo de 2012, Federación Checa de Hóckey sobre Xeo (ČSLH) deu o permiso para que un equipo da KHL xogase na República Checa, e a finais de abril, creouse un novo equipo co mesmo nome, HC Lev, mais cunha organización diferente, solicitou oficialmente o seu ingreso na KHL xogando en Praga. O HC Lev de Poprad non regresou á KHL despois da tempada do seu debut na que, a pesar do seu limitado éxito, demostrou contar cunha sólida base social. Na seguinte tempada o Slovan Bratislava da capital eslovaca substituíu o equipo de Poprad como representante eslovaco na KHL.

 Pavillón 
miniatura|250px|O Zimný štadión mesta Poprad, fogar do Lev Poprad na única tempada que disputou na cidade eslovaca.

O Lev Poprad xogaba os seus partidos como local no Zimný štadión mesta Poprad, un pavillón con capacidade para 4 500 persoas. O estadio comezou a construírse en 1970 e foi inaugurado en 1973. Remodelado entre 2006 e 2008, o tamaño da súa pista reduciuse a 56 x 26 metros. Amais de acoller os partidos como local do Lev Poprad na súa única tempada, tamén é o fogar do HK Poprad, e nel dispútase anualmente o prestixioso torneo amigable da Tatranský pohár.

O equipo eslovaco rexistrou un bo rexistro de asistencia na tempada que disputou na Continental Hockey League, cunha media de 4 314 persoas, unha cifra moi próxima á súa capacidade máxima.

 Equipos afiliados 

O Lev Poprad contou cun equipo afiliado na súa curta historia, o Tatranski Vlici, con sede na cidade de Spišská Nová Ves. O Tatranski Vlci foi fundado ao mesmo tempo que o equipo de Poprad e competiu unha tempada na Molodezhnaya Hokkeinaya Liga (MHL), unha liga júnior integrada por equipos afiliados a equipos da KHL e da Vysshaya Hokkeinaya Liga (VHL), así como na Junior Club World Cup. Na súa única participación na liga júnior rusa finalizou na 16ª última posición da conferencia oeste cun total de 56 puntos en 60 partidos disputados, e finalizando na 30ª e antepenúltima posición de entre todos os equipos da competición.

 Personalidades 
 Xogadores 
 Cadro 2011-12 
Na única tempada do Lev Poprad xogaron co equipo eslovaco un total de 33 xogadores adestrados por Radim Rulik. Con todo, o á eslovaco Ladislav Nagy foi traspasado ao Dinamo Minsk logo de xogar 30 partidos co equipo de Poprad. A continuación móstranse os datos de todos os xogadores que formaron parte do equipo durante a tempada 2011-12:</small>

 Capitáns 
miniatura|200px|Ľuboš Bartečko coa camisola do HC Lev Praha. Bartečko foi o primeiro e único capitán do equipo eslovaco.
Debido á súa curta traxectoria, o equipo só tivo un capitán, o eslovaco Ľuboš Bartečko, mentres que o seu compatriota Martin Štrbák e o checo Karel Pilař foron os capitáns alternos do equipo durante a súa única tempada.

 Líderes históricos 
Esta sección presenta as estatísticas dos xogadores do Lev Poprad que lideraron ao equipo na súa única tempada de existencia. O xogador que máis partidos disputou co equipo de Poprad foi o sueco Emil Lundberg, con 54 partidos, mentres que o xogador con máis puntos foi o capitán do equipo, Ľuboš Bartečko, con 30 puntos. O máximo goleador foi o checo Tomáš Netík con 17 goles, e os xogadores con máis asistencias foron o eslovaco Juraj Mikúš e o checo Karel Pilař, ambos con 16 asistencias.

Para os significados das abreviaturas véxase estatísticas do hóckey sobre xeo.Lenda: Pos = Posición; PX = Partidos xogados; G = Goles; A = Asistencias; Pts = Puntos; P/G = Puntos por partido
{| class="wikitable" style="text-align:center"
|+ style= "background:#FFFFFF;border-top:#FF5500 5px solid;border-bottom:#000000 5px solid;" | Líderes históricos do Lev Poprad
| style="font-weight:bold; background:#ddd; text-align=center; text-align:center;"|Puntos||  style="font-weight:bold; background:#ddd; text-align=center; text-align:center;"|Goles||  style="font-weight:bold; background:#ddd; text-align=center; text-align:center;"|Asistencias
|-
</td>
 Xogador  Pos  PX  G  A  Pts  P/P  Ľuboš Bartečko  LW  53  16  14  30  0.57  Tomáš Netík  LW  42 17  11  28 0.67  Juraj Mikúš C  44  12  16  28  0.64  Václav Nedorost  LW  37  14  8  22  0.59 Ladislav Nagy   LW  30   7 12  19  0.63  Rastislav Špirko  LW  53  10  8  18  0.34 Karel Pilař  D  31  1 16 17  0.55  Jaroslav Kristek  RW  39 10  6  16  0.41  Emil Lundberg   C  54  10  6  16  0.30  Branislav Mezei  LW  53  3   11   14  0.26
 Xogador  Pos  G  Tomáš Netík  LW  17 Ľuboš Bartečko  LW  16  Václav Nedorost  LW  14  Juraj Mikúš  C  12  Rastislav Špirko  LW  10  Jaroslav Kristek  RW  10  Emil Lundberg  C 10  Ladislav Nagy  LW  7  Stepan Novotny   RW  5  Martin Chabada  RW  4

 Xogador  Pos.  A  Juraj Mikúš  C  16  Karel Pilař  D 16  Ľuboš Bartečko  LW  14  Ladislav Nagy  LW  12  Tomáš Netík  LW  11 Branislav Mezei  D  11  Jiri Hunkes  D  10   Vaclav Nedorost  LW  8  Rastislav Špirko  RW  8  Jiří Sekáč  C  8
|}

 Adestradores 
Na súa curta historia o Lev Poprad foi adestrado polo checo Radim Rulík, mentres que o ruso Vladimir Kapulovsky e o eslovaco Robert Pukalovic foron os seus asistentes no banco de Poprad. Logo da desaparición do equipo eslovaco pasou a adestrar na seguinte tempada o HC Košice da Extraliga Eslovaca, mais acabaría sendo substituído por Milan Stas.

 Estatística do equipo 
 Estatísticas da tempada 
Lenda: PX = Partidos xogados, V = Vitorias, VTE = Vitorias no Tempo Extra , SOW = Vitorias Penalty Shootout, SOL = Derrotas Penalty Shootout, D = Derrotas, GF = Goles a favor, GC = Goles en contra, Pts = Puntos

SeasonPXVVTESOWSOLOTLDGFGCPtsClasificaciónPlayoffs2011–12  54  13  0  3  5  4  29  125  162  54 6º da División Bobrov (21º da liga) non se clasificou

 Partidos 
 Partido Data Detalles Primeiro partido na KHL (na casa) 12 de setembro de 2011 2–4 derrota fronte ao Metallurg Magnitogorsk Primeiro punto na KHL 21 de setembro de 2011 3–4 SO derrota fronte ao Atlant Moscow Oblast Primeira vitoria na KHL 26 de setembro de 2011 2–0 vitoria fornte ao Dinamo Riga Primeiro shutout na KHL 26 de setembro de 2011 2–0 vitoria fronte ao Dinamo Riga Primeira vitoria na casa 30 de setembro de 2011 4–1 vitoria fronte ao Dynamo Moscova

 Notas 

Referencias

 Véxase tamén 

 Outros artigos 
 HC Lev Praha
 HK Poprad

 Ligazóns externas 
 web dos seareiros do Lev Poprad
 Sitio web do Tatranskí Vlci 

Lev Poprad
Lev Poprad